आज मसला हल नहीं हुआ तो बठिंडा रैली में भाग लेंगे टीचर
इजीएस, एआईई, एसटीआर टीचर कर रहे रेगुलर करने की मांग
भास्करसंवाददाता | नवांशहर
ईजीएस/एआईई/एसटीआरयूनियनने ईटीटी की पोस्ट पर रेगुलर करने की मांग को लेकर संघर्ष शुरू कर दिया है। बारादरी गार्डन में बैठक के दौरान यूनियन नेताओं ने कहा कि सरकार उनकी मांगों को नजर अंदाज कर रही है। मांग को लेकर बठिंडा में लगातार 10 दिन से धरना दिया जा रहा है। अगर 30 दिसंबर को सीएम के साथ होने वाली बैठक में कोई सकारात्मक फैसला नहीं आया तो जिला इकाई के पदाधिकारी आैर सदस्य परिवारों के साथ बठिंडा धरने में शामिल होंगे। ऐसे में अगर कोई जानी या माली नुकसान होगा तो उसके लिए सरकार जिम्मेदार होगी। बैठक को सोहण लाल, अमरजीत कौर, जसविंदर कौर, गुरचरन सिंह, परमजीत सिंह, पिंकी देवी, बिंदरजीत कौर, मोनिका कालिया, रजनी बाला, तरसेम सिंह, रोजी रानी, जसविंदर कौर, गुरचरन सिंह, सोनिया, कमलेश रानी, रोजी रानी, जसविंदर कौर, संतोष कुमारी ने संबोधित किया।
ये हैं यूनियन की मांगें
यूनियनकी मांग है कि उन्हें ईटीटी की पोस्ट पर रैगुलर करके बनता ग्रेड दिया जाए। स्टेट लैवल अचीवमेंट सर्वे का चार माह से रुका मान भत्ता जारी किया जाए। पिछले पांच माह से रुका वेतन जारी किया जाए।
नवांशहर के बारादरी गार्डन में मांगों को लेकर सरकार के खिलाफ नारेबाजी करते हुए यूनियन के सदस्य। -भास्कर
hin_Deva mag_Deva npi_Deva hin_Deva hin_Deva hin_Deva hin_Deva